Jan Mayen-klassen

Jan Mayen-klassen er en klasse av kystvaktskip som er under bygging ved Vard Langsten i Tomrefjord for bruk i den norske Kystvakten. Det er bestilt tre skip i klassen. Skipene skal erstatte Nordkapp-klassen og anskaffelsen gjennomføres av Forsvarsmateriell.

Skipene er planlagt levert mellom 2022 og 2024. Det første skipet ble døpt 16. november 2022.

Design 
Skipene har en lengde på 136,40 meter, en bredde på 21,40 meter og et deplasement på  tonn. Maksimalhastigheten er 22 knop. Skipene skal kunne klare seg åtte uker til sjøs uten etterfylling av drivstoff og andre forsyninger, og får isklasse ICE-1A*F (>100 cm is).

Fartøyene bygges for operasjoner i arktiske strøk. Helikopterdekket, kanondekket, bakken og brofronten er utstyrt med varmekabler for å forhindre ising som kan oppstå når sjø og sjøsprøyt treffer kaldt stål.

Bygging
Av hensyn til beredskap og forsyningssikkerhet, og for å sikre kompetanse i Norge, var det kun norske verft som fikk delta i konkurransen om kontrakten.

Skrogene til Jan Mayen-klassen bygges på Vard Groups skrogverft i Romania. Etter at skrogene er ferdig blir de slept til Vard Langstein i Tomrefjorden for utrustning, testing og ferdigstilling. Det første fartøyet, KV «Jan Mayen», ble døpt i november 2022.

Navigasjon og sensorer
Skipene er utstyrt med en aktiv, skrogmontert, inntrekkbar sonar fra Kongsberg Maritime, som hovedsakelig er utviklet for antiubåtkrigføring.

Skip

Se også
 European Patrol Corvette

Referanser

Kystvakten
Korvett- og patruljeskipklasser
Artikler i sjøfart-prosjektet